קפה אריסבלאגה

קֶפָּה אָרִיסַבָּלַאגָה (בספרדית: Kepa Arrizabalaga; נולד ב-3 באוקטובר 1994) הוא כדורגלן ספרדי המשחק בעמדת השוער בבורנמות' מהפרמייר ליג ובנבחרת ספרד. ב-2018, הוא נמכר במחיר הגבוה ביותר של שוער אי פעם, כאשר הוא עבר לצ'לסי בהעברה בשווי של 80 מיליון אירו (72 מיליון פאונד). שם, הוא זכה בליגת האלופות, בליגת האירופית ובסופר קאפ האירופי. לאחר הופעות לא עקביות, קפה הצטרף לריאל מדריד בהשאלה בשנת 2023, עקב פציעתו של שוערה הראשון, טיבו קורטואה, במדיה היה שותף לזכייתה בליגה הספרדית ובליגת האלופות. אריסבלאגה התחיל לשחק כדורגל בקבוצת הילדים של אתלטיק בילבאו בגיל 10. בינואר 2012 עד ינואר 2013 שיחק אריסבלאגה בבאסקוניה, קבוצה שמסונפת לאתלטיק בילבאו, וערך בה 31 הופעות ליגה. ב-16 בפברואר 2013 ערך אריסבלאגה את הופעת הבכורה שלו בבילבאו אתלטיק, קבוצת המילואים של המועדון ששיחקה אז בליגה השלישית. לקראת סיום העונה סבל מפגיעה שהשביתה אותו מהמגרשים לחמישה חודשים. בינואר 2014 נפצע בידו הימנית ונעדר כחודש מהמגרשים. ב-11 במרץ חטאפה הגישה הצעה עבורו על מנת שישמש כשוער שני למיגל אנחל מויה, אך סורבה על ידי בילבאו. ב-5 בינואר 2015 הושאל לפונפראדינה עד לסיום העונה. ב-11 בינואר 2015 אריסבלאגה ערך את הופעת הבכורה שלו בקבוצה בתיקו 1-1 נגד ראסינג סנטאנדר. ב-20 ביולי 2015 הושאל לריאל ואיאדוליד עד לסיום העונה. בקיץ 2016 חזר אריסבלאגה לבילבאו ושימש בתחילת העונה כשוער שלישי. ב-11 בספטמבר 2016 אריסבלאגה ערך את הופעת הבכורה שלו בקבוצה הראשונה בניצחון 0–1 נגד דפורטיבו לה קורוניה. את עונת 2016/2017 אריסבלאגה סיים עם 23 משחקי ליגה כאשר ב-8 מהם שמר על רשת נקייה. ב-8 באוגוסט 2018 נרכש על ידי צ'לסי תמורת 80 מיליון אירו והפך לשוער היקר ביותר בכל הזמנים, אחרי ששבר את השיא של אליסון בקר שעבר מרומא לליברפול תמורת 75 מיליון אירו. ב-24 בפברואר 2019, במהלך משחק גמר גביע הליגה האנגלי מול מנצ'סטר סיטי, אריסבלאגה נפצע בשריר הירך האחורי לקראת סיום ההארכה, אבל סירב לרדת בחילוף ונשאר על המגרש אף על פי שהמאמן מאוריציו סארי הורה לשוער המחליף לעלות למגרש. באותו לילה פרסם אריסבלאגה הודעת התנצלות וטען כי זו הייתה טעות שנגרמה מחוסר הבנה, ולא מזלזול במאמן. במהלך תקופתו בצ'לסי הוטחה נגדו ביקורת רבה על תפקודו בין הקורות. בעיקר לאחר עונת 2019/2020, בה סיים עם אחוז ההצלות הנמוך ביותר מבין שוערי הליגה האנגלית. בעקבות נתון זה והיכולת החלשה אותה הפגין, הובא אדוארד מנדי, וקפה נותר כשוער שני. קפה היה שותף לזכייתה של צ'לסי בגמר ליגת האלופות לעונת 2020/2021, במשחק הסופר קאפ האירופי של אותה שנה, עלה קפה מהספסל בדקה ה-119 לקראת דו-קרב הפנדלים בהם הדף שתי בעיטות ועזר לצ'לסי לזכות בגביע. ב-14 באוגוסט 2023 הושאל לריאל מדריד עד לסוף עונת 2023/2024. ב-29 באוגוסט 2024 הושאל לבורנמות' לעונה אחת. אריסבלאגה זכה עם נבחרת הנוער של ספרד באליפות אירופה בכדורגל עד גיל 19 - 2012, ולזכותו 22 הופעות בנבחרת הצעירה של ספרד. במרץ 2017 זומן לראשונה לסגל הנבחרת הבוגרת לקראת המשחקים נגד ישראל וצרפת לאחר שפפה ריינה נפצע ושוחרר מסגל הנבחרת. ב-12 בנובמבר 2017 ערך את הופעת הבכורה שלו בניצחון 0–5 על קוסטה ריקה. צ'לסי הליגה האירופית (1): 2018/19 ליגת האלופות (1): 2020/21 הסופר קאפ האירופי (1): 2021 גביע העולם למועדונים (1): 2021 ריאל מדריד אליפות ספרד (1): 2023/24 הסופר קאפ הספרדי (1): 2024 ליגת האלופות (1): 2023/24 ספרד נבחרת ספרד ליגת האומות (1): 2022/23 נבחרת ספרד עד גיל 19 אליפות אירופה בכדורגל עד גיל 19 (1): 2012 אישיים נבחרת העונה בליגה האירופית : 2018/19 הצלת החודש בפרמייר ליג : אוקטובר 2022 הצלת העונה בפרמייר ליג : 2022/23 מדיה וקבצים בנושא קפה אריסבלאגה בוויקישיתוף קפה אריסבלאגה, ברשת החברתית פייסבוק קפה אריסבלאגה, ברשת החברתית אקס (טוויטר) קפה אריסבלאגה, ברשת החברתית אינסטגרם קפה אריסבלאגה, באתר Transfermarkt קפה אריסבלאגה, באתר Soccerway קפה אריסבלאגה, באתר BDFutbol קפה אריסבלאגה, באתר WorldFootball.net קפה אריסבלאגה, באתר National Football Teams קפה אריסבלאגה, באתר FootballDatabase.eu אורי קופר, בלתי נתפס: קפה לא עומד בציפיות, באתר ynet, 25 ביולי 2020 השוער היקר בעולם. רשמי: קפה חתם בצ'לסי, באתר ערוץ הספורט, 9 באוגוסט 2018 קפה: לא התכוונתי לא לציית להוראות המאמן, באתר ערוץ הספורט, 26 בפברואר 2019 תומר יצחק‏, קפה נמס: קפה אריסבלאגה קרוע בין אתלטיק בילבאו לריאל מדריד, באתר וואלה, 1 בדצמבר 2017